UAC ลุ้นกำไรไตรมาส 2 โต บุ๊กปันผล “บางจากไบโอฟูเอล” 120 ลบ.
UAC ลุ้นกำไรไตรมาส 2 โต บุ๊กปันผล "บางจากไบโอฟูเอล" 120 ลบ.
1 เม.ย. 2564

บริษัท ยูเอซี โกลบอล จำกัด (มหาชน) หรือ UAC เปิดเผยว่า ที่ประชุมคณะกรรมการบริษัท บางจากไบโอฟูเอล จำกัด หรือ BBF ได้มีมติอนุมัติการจ่ายเงินปันผลประจำปี 2563 สำหรับผลการดำเนินงานงวดวันที่ 1 ม.ค.63 – 31 ธ.ค.63 ในอัตราหุ้นละ 227 บาท รวมเป็นเงิน 639.01 ล้านบาท
โดยบริษัทถือหุ้น BBF ในสัดส่วนร้อยละ 30 คิดเป็นเงินปันผลที่ได้รับทั้งสิ้นจำนวน 191.70 ล้านบาท ซึ่ง BBF ได้มีการจ่ายเงินปันผลระหว่างกาลสำหรับผลประกอบการงวด 6 เดือนแรกของปี 2563 เมื่อวันที่ 9 ก.ย.63 ในอัตราหุ้นละ 85 บาท คงเหลือเงินปันผลที่จะจ่ายในครั้งนี้ในอัตราหุ้นละ 142 บาท คิดเป็นเงิน 119.92 ล้านบาท
ทั้งนี้ BBF จะมีการจัดประชุมสามัญผู้ถือหุ้นในวันที่ 7 เม.ย.64 เพื่อพิจารณาอนุมัติการจ่ายเงินปันผลประจำปี 2563 โดยมีกำหนดการจ่ายเงินปันผลส่วนที่เหลือในวันที่ 28 เม.ย.64